CELEX: 62020CN0340
Language: mt
Date: 2020-07-24 00:00:00
Title: Kawża C-340/20: Talba għal deċiżjoni preliminari mressqa mill-Cour de cassation (Franza) fl-24 ta’ Lulju 2020 – Bank Sepah vs Overseas Financial Limited, Oaktree Finance Limited

12.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 339/4
            
         
      Talba għal deċiżjoni preliminari mressqa mill-Cour de cassation (Franza) fl-24 ta’ Lulju 2020 – Bank Sepah vs Overseas Financial Limited, Oaktree Finance Limited
      (Kawża C-340/20)
      (2020/C 339/05)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrenti: Bank Sepah
      
         Konvenuti: Overseas Financial Limited, Oaktree Finance Limited
      
         Il-parti l-oħra: Procureur général près la Cour de cassation
      
         Domandi preliminari
      
      
                  1)
               
               
                  L-Artikolu (1)(h) u (j) u l-Artikolu 7(1) tar-Regolament (KE) Nru 423/2007 (1), l-Artikolu 1(i) u (h) u l-Artikolu 16(1) tar-Regolament (UE) 961/2010 (2) kif ukoll l-Artikolu (1)(k) u (j) u l-Artikolu 23(1) tar-Regolament (UE) Nru 267/2012 (3) għandhom jiġu interpretati fis-sens li, mingħajr awtorizzazzjoni minn qabel mingħand l-awtorità nazzjonali kompetenti, jipprekludu li tiġi implimentata fir-rigward ta’ assi ffriżati, miżura li ma għandhiex effett ta’ ħruġ ta’ assi mill-patrimonju, bħal garanzija ġudizzjarja jew sekwestru kawtelatorju, li huma previsti mill-Kodiċi tal-Proċedura Ċivili Franċiż ta’ Eżekuzzjoni?
               
            
                  2)
               
               
                  Il-fatt li l-bażi tad-dejn li għandu jiġi rkuprat mingħand il-persuna jew l-entità li l-assi tagħha huma ffriżati ma huwiex relatat mal-programm nukleari u ballistiku Iranjan u huwa preċedenti għar-Riżoluzzjoni tal-Kunsill tas-Sigurtà tan-Nazzjonijiet Uniti 1737 (2006) tat-23 ta’ Diċembru 2006 huwa rilevanti sabiex tingħata risposta għall-ewwel domanda?
               
            
         (1)  Regolament tal-Kunsill (KE) Nru 423/2007 tad-19 ta’ April 2007 dwar miżuri restrittivi kontra l-Iran (ĠU 2008, L 335M, p. 969, rettifika fil-ĠU 2009, L 64M, p. 423).
      
         (2)  Regolament tal-Kunsill (UE) Nru 961/2010 tal-25 ta’ Ottubru 2010 dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU 2010, L 281, p. 1).
      
         (3)  Regolament tal-Kunsill (UE) Nru 267/2012 tat-23 ta’ Marzu 2012 dwar miżuri restrittivi kontra l-Iran u li jħassar ir-Regolament (UE) Nru 961/2010 (ĠU 2012, L 88, p. 1, rettifika fil-ĠU 2012, L 332, p. 31, fil-ĠU 2014, L 93, p. 85 u fil-ĠU 2019, L 297, p. 8).